b'\n_START_ARTICLE_\nJames Rodr\xc3\xadguez\n_START_SECTION_\nEnvigado\n_START_PARAGRAPH_\nRo\xc4\x91en je u C\xc3\xbacuti, James je rodom iz grada Ibague, gdje je proveo djetinjstvo. Rodr\xc3\xadguez je zapo\xc4\x8deo svoju profesionalnu nogometnu karijeru 2006. u kolumbijskom drugoliga\xc5\xa1u Envigadu.\n_START_SECTION_\nBanfield\n_START_PARAGRAPH_\nJames je 2008. godine potpisao za argentinski klub Banfield za koji je imao debi 7. velja\xc4\x8de 2009., a prvi gol je dao 27. velja\xc4\x8de u pobjedi 3:1 protiv Rosario Centrala.\n_START_SECTION_\nPorto\n_START_PARAGRAPH_\nDana 6. srpnja 2010. Rodr\xc3\xadguez je potpisao za Porto koji je za njega platio 5 milijuna \xe2\x82\xac. Potpisao je ugovor na 4 godine. Dana 18. srpnja imao je debi nastup za Porto protiv Ajaxa u kojoj je bio i strijelac. S Portom je osvojio tri naslova prvaka Portugala, jedan nacionalni kup i jednu europsku ligu.\n_START_SECTION_\nMonaco\n_START_PARAGRAPH_\nDana 24. svibnja 2013. Rodr\xc3\xadguez je pristupio francuskom prvoliga\xc5\xa1u Monacu za 45 milijuna eura te je potpisao ugovor na 5 godina koji istje\xc4\x8de 2018. godine.\n_START_SECTION_\nBayern M\xc3\xbcnchen\n_START_PARAGRAPH_\nU srpnju 2017. je Rodr\xc3\xadguez posu\xc4\x91en njema\xc4\x8dkom prvaku Bayernu. Real Madrid je kolumbijskog reprezentativca posudila na dvije godine.'